b'\n_START_ARTICLE_\nAngel Gospodov\n_START_PARAGRAPH_\nAngel Gospodov je molitev, ki jo v spomin na ve\xc4\x8dno skrivnost u\xc4\x8dlove\xc4\x8denja trikrat na dan molijo katoliki: ob sedmih zjutraj, opoldne in ob ve\xc4\x8dernem zvonjenju, ko se za\xc4\x8dne mra\xc4\x8diti. Ime Angel Gospodov izhaja iz prvih dveh besed molitve \xc2\xbbAngel Gospodov je oznanil Mariji\xc2\xab. To molitev moli pape\xc5\xbe z okna apostolske pala\xc4\x8de na Trgu sv. Petra opoldne vsako nedeljo in praznik. Sveti o\xc4\x8de ima pred molitvijo Angel Gospodov kratek nagovor na podlagi dnevnih beril. Molitvi in blagoslovu sledi pozdrav romarjem. Od velike no\xc4\x8di do binko\xc5\xa1ti je namesto molitve Angel Gospodov molitev Raduj se Kraljica nebe\xc5\xa1ka, s katero \xc4\x8dastijo vstajenje Jezusa Kristusa. Na koncu obeh molitev se trikrat zmoli Slava O\xc4\x8detu.'